કેરળના સબરીમાલા મંદિરમાં મહિલાઓના પ્રવેશ પર સુપ્રીમ કોર્ટની સંવૈધાનિક બેન્ચે કહ્યું છે કે મંદિરમાં મહિલાઓના પ્રવેશ પર પ્રતિબંધ લગાવવાનો નિર્ણય સંવિધાનની વિરોધમાં છે. કોર્ટે કહ્યું હતું કે સંવિધાનમાં પ્રાઇવેટ મંદિરનો કોઈ કોન્સેપ્ટ નથી અને એક વખત તમે મંદિર સાર્વજનિક રીતે ખોલી નાખ્યું તો તેમાં કોઈપણ પ્રવેશ કરી શકે છે. સુનાવણી દરમિયાન ચીફ જસ્ટિસ ઓફ ઇન્ડિયા (સીજેઆઈ) દીપક મિશ્રાએ સવાલ કર્યો હતો કે મંદિર પ્રબંધને કયા આધાર પર મહિલાઓના પ્રવેશ પર પ્રતિબંધ લગાવવાનો નિર્ણય કર્યો. આ સંવિધાનના વિરોધમાં છે. મંદિરમાં કોઈપણ જઈ શકે છે.